SPRÁVA ZO ZAHRANIČNEJ PRACOVNEJ CESTY 89/2015

1.  Účastník ZPC:
Terézia Lesayová, Mgr., Centrum vedecko-technických informácií SR, Lamačská cesta 8/A, 811 24 Bratislava, Styčná kancelárie SR pre výskum a vývoj v Bruseli, odborný pracovník, anglický, francúzsky, taliansky 

2.  Zahraničná pracovná cesta:
Belgické kráľovstvo, 8.4.2015 (12:10) – 30.4.2015 (23:59), Styčná kancelária SR pre výskum a vývoj v Bruseli, cestovné a pobytové náklady hradené CVTI SR

3.  Rámcový program pobytu:
Program zahraničnej pracovnej cesty v mesiaci apríl 2015 sa riadil dvoma základnými dokumentmi – Štatút Styčnej kancelárie pre výskum a vývoj a Plán činnosti SLORD na rok 2015. Od toho sa odvíjali aktivity a pracovná náplň, ktorú som za počas ZPC plnila.  
Podrobnejšie záznamy o uskutočnených stretnutiach a konferenciách či seminárov, ktorých som sa zúčastnila, uvádzam v kapitole č. 4 pre lepší prehľad. 
V rámci podpory zapájania sa do projektov Horizontu 2020 som bola za mesiac apríl najmä v kontakte s Generálnym riaditeľom sekcie environmentálnej politiky na Ministerstve životného prostredia, p. Norom Kurillom a zástupkyňou MŽP na Stálom zastúpení SR pri EÚ, Katarínou Bútkovskou, s ktorými sme sa dohodli na oficiálnej intervencii na programovom výbore H2020 Programme Committee - configuration 'Climate action, environment, resource efficiency and raw materials', ako aj na informáciách, ktoré sú potrebné pri príprave konferencie na osobnom stretnutí s Head of Strategy Unit z Európskej komisie, Renzom Tomellinim. Priamo na výbore som oznámila finálny názov konferencie a následne som sa stretla s Milanom Groholom z EK, s ktorým som prebrala aktuálne informácie SR účasti v oblasti spoločenskej výzvy 5. 
Za mesiac apríl som poslala niekoľko e-mailov a informácií, ktoré sa týkali blížiacich sa medzinárodných konferencií, seminárov a brokerage eventov, ktoré by boli výbornou príležitosťou pre slovenské subjekty a zástupov slovenských univerzít na zoznámenie sa a vymenenie si kontaktov s potenciálnymi medzinárodnými partnermi pre budúcu spoluprácu v H2020 projektoch. Konkrétne sa jednalo o oblasť dopravy, nanotechnológií a životného prostredia. 
Okrem nižšie uvedených aktivít, mi bol počas mesiaca apríl publikovaný článok ku konferencii Slovenská republika v H2020, v bulletine Transfer technológií.  
Účasť na konferenciách, seminárov a programových výborov 
Počas mesiaca apríl som sa zúčastnila niekoľkých podujatí, ktoré boli organizované v Bruseli. Ich podrobný prehľad je uvedený v tabuľke časti 4 tejto správy. V apríli sa konali tri programové výbory, a to pre spoločenskú výzvu 1, 4 a 5. 
Rovnako som sa zúčastnila IGLO Open, ktorú organizovalo SLORD na oblasť Energetickej únie. V druhej polovici apríla som sa zúčastnila konferencie organizovanej Európskou komisiou na tému inteligentných dopravných systémov. V rámci série seminárov, ktoréorganizoval Helmholtz inštitútu, ktorého cieľom bolo predstaviť najlepšie praktiky a odporúčania pri vytváraní konzorcií v kolaboratívnych projektoch H2020. Celý záznam zo stretnutia s uvedenými hlavnými odporúčaniami je možné nájsť tu.  
Prevádzkovanie informačného portálu
Počas mesiaca apríl som pridávala informácie na SLORD webovú stránku, ako aj na SLORD profil na Facebooku. 
Prezentácia a popularizácia slovenského výskumu a inovácií
V priebehu mesiaca apríl som kontaktovala možných účastníkov ERA in Action konferencie, ktorí by vystúpili ako národní experti v diskusii na tému prepojenia európskeho výskumného priestoru a Európskeho priestoru vysokoškolského vzdelávania. Okrem toho, že by sa národný expert podieľal na spoločných záverov a odporúčaní pre predstaviteľov európskej komisie, konferencia ponúkala zároveň výbornú príležitosť na prezentáciu a zviditeľnenie zastupujúcej inštitúcie, či možnosť networkingu a získania zahraničných kontaktov v danej oblasti. V súvislosti s konferenciou som sa podieľala aj na celkovej príprave konferencie a tiež IGLO Spring recepcie ako členka Steering committee. 
V rámci popularizácie slovenského výskumu a úspešných slovenských subjektov v oblasti dopravy, bude SLORD organizovať konferenciu „Smart and Green Transport in Slovakia“, pri príprave ktorej som prebrala s národným delegátom pre dopravu, profesorom Antonínom Kazdom možných rečníkov za Žilinskú univerzitu.   
Organizačná a administratívna činnosť v SLORD
V mesiaci apríl bola presťahovaná kancelári na novú adresu Rue du Luxembourg 3. S tým bola spojená moja úloha zabezpečiť sťahovaciu službu a následne vybaviť všetky náležitosti týkajúce sa preplatenia faktúry a preložiť ju z francúzskeho do slovenského jazyka. 
14. apríla sa konalo podujatie IGLO Open, ktoré bolo organizované SLORD. V rámci tohto podujatia som zabezpečila cateringové služby a administratívne náležitosti súvisiace s následným sfinalizovaním objednávky, uhradením faktúry a jej prekladom z anglického do slovenského jazyka pre účely CVTI SR. 
Rovnako za mesiac apríl som prekladala faktúru pre SLORD od poskytovateľa telekomunikačných služieb z francúzskeho do slovenského jazyka pre účely CVTI SR. 

4.	Stručný priebeh rokovaní, resp.  študijného pobytu:
Pre lepšie prehľadnosť sú aktivity v kapitole 4 rozdelené na dve časti – Konferencie, semináre, workshopy, podujatia a stretnutia. Pri všetkých je uvádzaný dátum, čas a miesto konania, ako aj účastníci, a to tak za SLORD, ako aj za partnerov. Tu je dôležité zdôrazniť, že zápisy a záznamy z väčšiny relevantných podujatí sú priebežne zverejňované na webe SLORD a sú tak dostupné všetkým záujemcom. Preto ich v správe zo ZPC neuvádzam. 

Konferencie, semináre, podujatia

Apríl 2015	
Dátum	Čas	Miesto	Účastník (SLORD)	Účastníci	Podujatie	
14.4.2015	11:30-12:30	CLORA, Avenue des Arts 8	SLORD	 IGLO	IGLO Open – Energy Union	
16.4.2015	10:00-17:30	Egmont Palace, Brusel 	Terézia Lesayová		The Atlantic – our Shared Resource: making the vision reality	
20.4.2015	18:00-20:30	Cercle Gaulois, Brusel	Terézia Lesayová		European Tree of the Year	
21.4.2015	09:00-17:30	EK - Borschette	Terézia Lesayová		H2020 Programme Committee - configuration 'Climate action, environment, resource efficiency and raw materials'	
22.4.2015	9:00-17:00	EK - Borschette	Terézia Lesayová	 	H2020 Programme Committee Transport configuration	
24.4. 2015	09:30 – 17:00	EK – Charlemange 	Terézia Lesayová		Intelligent Transport System Conference 2015	
28.4.2015	14:30-17:00	Committee of Regions, Rue Belliard	Terézia Lesayová, Paulína Šujanová	 	The perfect Horizon 2020 consortium composition: How are they set up in practice? – Helmholtz Institute lunch seminar	
29.4. 2015	09:30 – 10:30	EK - Charlemange	Terézia Lesayová		SC1 Programme Committee for the "Health, demographic change and well-being" configuration	

Stretnutia a rokovania

Apríl 2015	
Dátum	Čas	Miesto	Účastník (SLORD)	Účastníci	Téma stretnutia	Záznam	
17.4.2015	12:00 – 13:30	Rada EÚ – Justus Lipsus	Terézia Lesayová	Katarína Butkovská – Radca/životné prostredie; Stále zastúpenie SR pri EÚ	Pripravovaná konferencia počas SK PRESS - „Transition to Green Economy“ 	Témou stretnutia boli prípravy na plánovanú konferenciu – „Transition to Green Economy“, ktorú bude organizovať Ministerstvo životného prostredia počas SK PRESS.	
20.4. 2015	12:30-13:30	Place Luxembourg	Terézia Lesayová	Rastislav Luby - DG Connect, EK	Kontakty- DG Connect	Možní rečníci z DG Connect na SLORD konferenciu Secure Data. 	
21.4. 2015	09:00 – 09:20	EK - Borschette	Terézia Lesayová	Renzo Tomellini – Head of Strategy Unit, EK	Pripravovaná konferencia počas SK PRESS – „Transition to Green Economy“	Témou stretnutia bolo prebratie konceptu a inovačného potenciálu pripravovanej konferencie MŽP počas SK PRESS. 	
21.4.2015	17:30 – 18:00	EK - Borschette	Terézia Lesayová	Milan Grohol – DG Internal Market, Industry, Enterpreneurship and SMEs, EK	Spoločenská výzva SC5	Výmena aktuálnych informácií v rámci SC 5 – Klíma, životné prostredie a suroviny; pripravovaná konferencia SK PRESS; 	
23.4.2015	12:00 – 13:30	Rue Froissart, Brusel 	Terézia Lesayová	Gabriela Sabelová – SZ SR pri EÚ	SLORD konferencia Transport 	Možné termíny na konferenciu „Green and Smart Transport in Slovakia“ a dostupnosť priestorov SZ SR pri EÚ. 	
28.4. 2015	16:00 – 17:30	Neth-ER	Terézia Lesayová	Členovia Steering committee pre konferenciu ERA in Action	ERA in Action 	Na poslednom stretnutí výboru bolo bodmi programu: 
- zosumarizovanie hlavných bodov a odpovedí z dotazníka národných expertov
- príprava draftu s finálnymi odporúčaniami	
29.4. 2015	12:00 – 14:00	EK - Charlemange	Terézia Lesayová	Richard Imrich – národný delegát pre SC 1
Iveta Hermanovská – NCP pre SC1	Spoločenská výzva 1 – „Zdravie, demografické zmeny a kvalita života“ v Horizonte 2020	Výmena aktuálnych informácií v SC 1; extra etické pravidlá pre lekárske fakulty pri MSCA a ERC projektoch 	

5.  Odporúčané závery:
Pokračovať v plnení úloh a cieľov v súlade so Štatútom Styčnej kancelárie SR pre výskum a vývoj v Bruseli a s Plánom činnosti SLORD na rok 2015. 
V rámci týchto dokumentov by malo ísť o tieto úlohy v jednotlivých oblastiach:
1.	Podpora zapájania sa do medzinárodných projektov a pri ich implementácii
Je potrebné pokračovať v poskytovaní kvalitných konzultácií k príprave projektov EÚ. Tiež je potrebné naďalej poskytovať cielené informácie o možnostiach zapojenia do projektov. Tieto budú zverejňované na webe SLORD. Tieto informácie budú tiež pravidelne posielané záujemcom, ktorí sú zaregistrovaní na odber informácií a sú tiež v databázach SLORD. Cieľom je poskytovať tieto možnosti o zapojení sa do projektov cielene, a to podľa indikovaného záujmu zaregistrovaných výskumníkov. 
Vzhľadom na presťahovanie SLORD do nových priestorov, ktoré začneme využívať od 1. apríla 2015 bude potrebné informovať záujemcov (univerzity, SAV, firmy a pod.) o možnostiach využívania priestorov na stretnutia a rokovania. Zároveň tiež bude potrebné informovať národných delegátov a NCP o možnostiach organizácie pre-meetingov v priestoroch, ktorými SLORD disponuje. 
2.	Informovanie a školenia
Bude mimoriadne dôležité naďalej monitorovať a vyhodnocovať vývoj politík EÚ, a to najmä s dôrazom na prípravu nového WP 2016-17. Toto si bude vyžadovať aktívnu spoluprácu s s relevantnými národnými delegátmi a Ministerstvom školstva, vedy, výskumu a športu SR 
Zabezpečovanie informovanosti z podujatí v Bruseli bude naďalej prebiehať prostredníctvom zverejňovania správ na webe. Je potrebné ďalej pokračovať v poskytovaním kvalitných informácií slovenským záujemcom o účasť v Horizonte 2020, ako aj ostatných programoch podporujúcich výskumné a inovačné aktivity na európskej úrovni. 
3.	Prezentácia a popularizácia slovenského výskumu a inovácií
Bude potrebné aktívne lobovať a presadzovať účasť Slovákov na konferenciách. Jednou z príležitostí bola ERA in Action konferencia, ktorej sa žiaľ nik z oslovených uchádzačov nemohol zúčastniť.   
V rámci pripravovanej SLORD konferencie na tému „Smart and Green Transport in Slovakia“ bude potrebné získať zástupcov vybraných spoločností a univerzít aktívnych v oblasti automobilového priemyslu.   
6.   Prehľad prinesenej dokumentácie a miesto jej uloženia
Prezentácie z podujatí, pracovných skupín sú priebežne zverejňované na webe SLORD. Publikácie a materiály z podujatí vo fyzickej forme sú umiestnené v príručnej knižnici SLORD a sú k dispozícií prípadným záujemcom.

7.   Osobitne vyhodnotený očakávaný prínos ZPC

8.    Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: Terézia Lesayová		                  ......................................
Dátum: 6.5.2015
								
Správu schválil:  prof. RNDr. Ján TURŇA, CSc., generálny riaditeľ  ......................................